સારાંશ માટે દસ્તાવેજ: હાઈકોર્ટના તમામ ન્યાયાધીશોની 18 જુલાઈએ યોજાયેલી બેઠકમાં સર્વાનુમતિથી યતિન ઓઝાનો વરિષ્ઠ વકીલનો દરજ્જો પાછો ખેચવાનો નિર્ણય કરવામાં આવ્યો હતો. 

યતિન ઓઝા વિરુદ્ધ હાઈકોર્ટેના અનાદરની બાબતની ગુજરાત હાઈકોર્ટની બૅન્ચે સુઓમોટો નોંધ લીધી હતી. 

અમદાવાદ મિરરના અહેવાલ મુજબ યતિન ઓઝાએ હાઈકોર્ટને 'જુગારનો અડ્ડો અને માત્ર પૈસાની તાકાત, સ્મગલર્સ'અને 'રાષ્ટ્રદ્રોહી અરજદારોની જ વાત સાંભળનાર સંસ્થાન'કહી હતી.

9 જૂને જસ્ટિસ સોનિયા ગોકાણી અને એન વી અંજારિયાની ડિવિઝન બૅન્ચે યતિન ઓઝાને અનાદરની નોટિસ ફટકારી હતી અને હાઈકોર્ટના ચીફ જસ્ટિસ સામે આ બાબતને મૂકતા ભલામણ કરી હતી કે આખી કોર્ટ વિચારે કે યતિન ઓઝાને વરિષ્ઠ વકીલના પદ પરથી હઠાવવા વિશે વિચારે. 

યતિન ઓઝાને 1999માં વરિષ્ઠ વકીલ બનાવવામાં આવ્યા હતા. તેમણે કહ્યું હતું કે તેઓ અદાલતના નિર્ણયનો આદર કરે છે અને કાયદાકીય રીતે આગળનું પગલું લેશે.

ઉલ્લેખનીય છે કે ગુજરાતના અગાઉના ઍક્ટિંગ ચીફ જસ્ટિસ અકિલ કુરેશીને કથિત રીતે બઢતીમાં અન્યાયને મામલે બાર ઍસોસિયેશન અને યતિન ઓઝાએ સુપ્રીમ કોર્ટ સુધી લડત આપી હતી અને એ વખતે તેઓ ચર્ચામાં આવ્યા હતા.

અમરનાથ યાત્રા શરૂ થવાના દિવસે રદ કરાઈ

વાર્ષિક અમરનાથ યાત્રા જે તારીખે શરૂ થવાની હતી તે જ તારીખે જમ્મૂ કાશ્મીર પ્રશાસને જાહેરાત કરી કે આ વર્ષે આ યાત્રા નહીં યોજવામાં આવે. 

ઇન્ડિયન એક્સપ્રેસના અહેવાલ મુજબ કોરોના મહામારીને જોતાં, અમરનાથ યાત્રા પહેલાં જ ટૂંકાવી દેવામાં આવી હતી અને 21 જુલાઈથી ત્રીજી ઑગસ્ટ સુધી ચાલવાની હતી. દર વર્ષે અમરનાથા યાત્રાનો ગાળો 45 દિવસનો હોય છે. 

શ્રી અમરનાથ તીર્થધામ બોર્ડે કહ્યું છે કે “સવાર અને સાંજના લાઇવ/વર્ચ્યુઅલ દર્શન ગોઠવવામાં આવશે.”

ઇન્ડિયન એક્સપ્રેસ સૂત્રોને ટાંકતા કહે છે કે સુરક્ષાના કારણોસર યાત્રાને લઈને મોટી ચિંતા હતી અને યાત્રા રદ કરવા પાછળનું એક કારણ સુરક્ષા પણ હોઈ શકે છે.

ગત વર્ષે પાંચ ઑગસ્ટે જમ્મૂ કાશ્મીરને ભારતીય બંધારણમાં મળેલ વિશેષ દરજ્જો રદ કરતાં અગાઉ અમરનાથ યાત્રા અધવચ્ચેથી બંધ કરી દેવામાં આવી હતી. 

શ્રી અમરનાથ તીર્થધામ બોર્ડે જાહેરાત કરી હતી કે કોવિડ-19ને કારણે આરોગ્ય તંત્ર પર ભારણ વધ્યું છે અને જમ્મૂ કાશ્મીરમાં બધા ધાર્મિક મેળાવડા પર પાબંદી લાદવામાં આવી છે. 

શ્રી અમરનાથ તીર્થધામ બોર્ડનું કહેવું છે, “જુલાઈમાં કોરોના ચેપગ્રસ્તોની સંખ્યામાં ભારે ઉછાળો જોવા મળ્યો છે. આરોગ્યકર્મીઓ અને સુરક્ષા દળોમાં પણ સંક્રમણ જોવા...\nદસ્તાવેજની સમાન ભાષામાં સારાંશ:
ગુજરાત હાઈકોર્ટે બાર ઍસોસિયેસનના પ્રમુખ યતિન ઓઝાને વરિષ્ઠ એડવોકેટના પદ પરથી હઠાવી દેવાનો નિર્ણય કર્યો છે.